Ek het nog altyd n droom gehad om die ysterman te doen. Ek het in 2015 met 'n 5150 in Germiston gedurende die swem gepanic en kon dit nie klaarmaak nie. Van daardie dag af het ek selfvertroue verloor en die swem het 'n baie groot ding geraak vir my.
Verlede jaar het ek weer in Bela-Bela probeer. As dit nie was vir die feit dat ek in die dam kon staan nie sou ek dit weer nie klaargemaak het nie.
In Februarie 2017 het ek aangesluit by Trivium, nadat ek gevoel het ek gaan dit nog 'n laaste kans gee. 'n Vriend het my verwys na Magda toe. Ek het dadelik deel gevoel van die span en die program wat sy vir my gegee het saam met die guidance het veroorsaak dat ek in 'n kwessie van 2 maande nie meer bekommerd was of ek dit sal kan doen nie. Dit het eerder verander na hoe vining kan ek dit doen.
Ek het die oggend van die race by die dam gestaan en gesien hoe almal wegspring wat die korter afstande doen. Die vrees het my weer begin pak en het op 'n stadium begin twyfel. Ek en Lloyd het by die boom gaan staan en bid. Voor ek kon sien was ek in die water. Ek het heel agter begin en rustig geswem aangesien dit my eerste swem sou wees. Ek het heeltyd gevoel ek swem stadig. Maar ek was ok daarmee want ek wou net klaarmaak.
Ek is so dankbaar vir 'n awesome coach want sonder haar sou ek dit nie kon doen nie, en ek weet dat die Here my die krag gegee het om dit klaar te maak. Ek is van bang na opgewonde in een dag oor Durban wat voorlê. Dit is great om deel te wees van 'n groep met dieselfde passie as ek.